CELEX: 62007TA0037
Language: sk
Date: 2009-09-02 00:00:00
Title: Spojené veci T-37/07 a T-323/07: Rozsudok Súdu prvého stupňa z  2. septembra 2009 — El Morabit/Rada ( Spoločná zahraničná a bezpečnostná politika — Obmedzujúce opatrenia v rámci boja proti terorizmu — Zmrazenie finančných prostriedkov — Zoznam osôb, skupín a subjektov — Žaloba o neplatnosť )

24.10.2009   
            
            
               SK
            
            
               Úradný vestník Európskej únie
            
            
               C 256/23
            
         Rozsudok Súdu prvého stupňa z 2. septembra 2009 — El Morabit/Rada
   (Spojené veci T-37/07 a T-323/07) (1)
   
   („Spoločná zahraničná a bezpečnostná politika - Obmedzujúce opatrenia v rámci boja proti terorizmu - Zmrazenie finančných prostriedkov - Zoznam osôb, skupín a subjektov - Žaloba o neplatnosť“)
   2009/C 256/42
   Jazyk konania: holandčina
   
      Účastníci konania
   
   
      Žalobca: Mohamed El Morabit (Amsterdam, Holandsko) (v zastúpení: U. Sarikaya, advokát)
   
      Žalovaná: Rada Európskej únie (v zastúpení: E. Finnegan, G. Van Hegelsom a B. Driessen, splnomocnení zástupcovia)
   
      Vedľajší účastníci, ktorí v konaní podporujú žalovanú: Holandské kráľovstvo (v zastúpení: C. Wissels a M. de Mol, ako aj vo veci T-37/07 M. de Grave a vo veci T-323/07 Y. de Vries a M. Noort, splnomocnení zástupcovia) a Komisia Európskych spoločenstiev (v zastúpení: S. Boelaert a J. Aquilina vo veci T-37/07 a P. van Nuffel a S. Boelaert vo veci T-323/07, splnomocnení zástupcovia)
   
      Predmet veci
   
   Žiadosť o čiastočné zrušenie rozhodnutia Rady 2007/445/ES z 28. júna 2007, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušujú rozhodnutia 2006/379/ES a 2006/1008/ES (Ú. v. EÚ L 169, s. 58) na strane jednej a rozhodnutia Rady 2006/1008/ES z 21. decembra 2006, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (Ú. v. EÚ L 379, s. 123) na strane druhej, v rozsahu, v akom sa meno žalobcu uvádza na zozname osôb, skupín a subjektov, na ktoré sa uplatňujú tieto ustanovenia
   
      Výrok rozsudku
   
   
               1.
            
            
               Žaloby sa zamietajú.
            
         
               2.
            
            
               Pán Mohamed El Morabit je povinný znášať okrem svojich vlastných trov konania aj trovy konania Rady.
            
         
               3.
            
            
               Komisia Európskych spoločenstiev a Holandské kráľovstvo znášajú svoje vlastné trovy konania.
            
         
      (1)  Ú. v. EÚ C 82, 14.4.2007.